Baba gesond gebore na baarmoeder-operasieHayden en Tarren Ford saam met hul baba Joel. Foto: Ford-gesin TimesLive berig dat Joel Hayden Ford Dinsdag op 38 weke met ŉ keisersnee in die lewe gebring is by Umhlanga-hospitaal in Durban. Hy het 3,32kg geweeg by geboorte. Joel se ma, Tarryn, was 31 weke swanger toe dokters deur ŉ gaatjie in haar buik ŉ dreineringskateter in sy bo-lyfie geplaas het. Joel is gediagnoseer met hidrotoraks, ŉ toestand waar vog in die weefsel tussen die longe en borskas versamel. Ismail Bhorat, ŉ fetus-spesialis, sê die toestand kom voor by een uit 15 000 fetusse. “Die opbou van vog kan druk plaas op die baba se borskas wat kan lei tot asemhalingsprobleme en veroorsaak dat die hart nie behoorlik pomp nie.” Bhorat sê dit kan verder tot gevolg hê dat die baba se longe nie behoorlik groei nie en veroorsaak dikwels hartversaking. Lees meer hier.